# data[].attributes.headline
Μαθαίνουμε ζώντας το παραμύθι! 2/4/26

# data[].attributes.subject
Μαθαίνουμε ζώντας το παραμύθι! 2/4/26

# data[].attributes.body
Με αφορμή την Παγκόσμια Ημέρα Παιδικού Βιβλίου (2/4), ταξιδέψαμε στον κόσμο του βιβλίου «Ο φίλος μου ο μπάμπουρας» μέσα από μια σειρά βιωματικών και δημιουργικών δράσεων!

📚 Διαβάσαμε την ιστορία σε κομμάτια και τη ζωντανέψαμε,

🍯 φτιάξαμε το αγαπημένο φαγητό του ήρωα,

🪽 δημιουργήσαμε τα δικά μας μοναδικά φτερά,

🔍 μπήκαμε σε ρόλο «ερευνητών» για να κατανοήσουμε τις επιλογές του,

🌿 και εκφραστήκαμε με κίνηση και παιχνίδι στην αυλή.

🎭 Στη δράση «Παραμυθάς»,που πραγματοποιείται όλο τον χρόνο στην ομάδα μας, μικροί και μεγάλοι γίναμε αφηγητές και μοιραστήκαμε τη μαγεία του παραμυθιού!

💛 Μέσα από τη διαδικασία καλλιεργήσαμε την αποδοχή της διαφορετικότητας, τη φιλία, την ενσυναίσθηση, τη βιωματική & παιγνιώδη μάθηση, τη δημιουργικότητα και τη φιλαναγνωσία.

# data[].attributes.headline
Κρατάμε το σχολείο μας καθαρό! Δράση για τη μείωση του όγκου των σκουπιδιών, την ανακύκλωση και την κομποστοποίηση.

# data[].attributes.subject
Κρατάμε το σχολείο μας καθαρό! Δράση για τη μείωση του όγκου των σκουπιδιών, την ανακύκλωση και την κομποστοποίηση.

# data[].attributes.headline
3/4/2026: Δίνουμε φωνή στα σκουπίδια! Συμμετοχή στον 9ο ΠΑΝΕΛΛΗΝΙΟ ΣΧΟΛΙΚΟ ΔΙΑΓΩΝΙΣΜΟ για τους 17 Παγκόσμιους Στόχους!

# data[].attributes.subject
3/4/2026: Δίνουμε φωνή στα σκουπίδια! Συμμετοχή στον 9ο ΠΑΝΕΛΛΗΝΙΟ ΣΧΟΛΙΚΟ ΔΙΑΓΩΝΙΣΜΟ για τους 17 Παγκόσμιους Στόχους!

# data[].attributes.attachment_link.title
Δίνουμε φωνή στα σκουπίδια!

# data[].attributes.attachment_link.description
Ανάπτυξη περιβαλλοντικής συνείδησης και υπευθυνότητας. Ενίσχυση της συνεργασίας και της ομαδικότητας μεταξύ εκπαιδευτικών και μεταξύ μαθητών. Αξιοποίηση της θεατρικής αγωγής…

# data[].attributes.body
Κανείς δεν είναι αόρατος!

​Με αφορμή την Πανελλήνια Ημέρα κατά της Σχολικής Βίας και του Εκφοβισμού, οι μαθητές μας ταξίδεψαν μέσα από τις σελίδες του βιβλίου «Το Αόρατο Αγόρι» της Trudy Ludwig.

​Γνωρίσαμε τον Μπράιαν, ένα αγόρι που ένιωθε «αόρατο» γιατί κανείς δεν τον συμπεριλάμβανε στα παιχνίδια ή στις παρέες. Είδαμε όμως πώς μια μικρή πράξη καλοσύνης από έναν συμμαθητή του ήταν αρκετή για να αρχίσει να παίρνει «χρώμα» και να νιώθει μέλος της ομάδας.

​Αφού συζητήσαμε για τα συναισθήματα του Μπράιαν, τα παιδιά έγιναν μικροί καλλιτέχνες!

​Ζωγραφίσαμε τις δικές μας απαντήσεις στον εκφοβισμό.

​Δώσαμε χρώμα σε όσα μας κάνουν να νιώθουμε ασφαλείς και ευτυχισμένοι στο σχολείο.

​Υποσχεθήκαμε να είμαστε εμείς το «χρώμα» στη ζωή κάθε συμμαθητή μας, ώστε κανένα παιδί να μην νιώθει ποτέ μόνο ή αόρατο.

​«Χρειάζεται μόνο μια μικρή κίνηση φιλίας για να γίνει ο κόσμος κάποιου πιο φωτεινός!»

# data[].attributes.headline
Δεντροφύτευση

# data[].attributes.subject
Δεντροφύτευση

# data[].attributes.body
Οι μικροί «κηπουροί» της γειτονιάς μας αναλαμβάνουν δράση!

​Σήμερα αφήσαμε για λίγο τα θρανία και βγήκαμε έξω στη γειτονιά μας, στην παιδική χαρά κοντά στο σχολείο μας, για μια πολύ σημαντική αποστολή: τη δική μας δεντροφύτευση!

​🌳 Μια δράση αγάπης για το περιβάλλον

​Με τα χέρια στο χώμα και πολλή ενέργεια, οι μαθητές μας συνεργάστηκαν για να ομορφύνουν τον κοινόχρηστο χώρο που παίζουν καθημερινά. Μέσα από αυτή τη δράση:

​Γνωρίσαμε τη διαδικασία της δεντροφύτευσης και τη φροντίδα που χρειάζεται ένα νέο φυτό.

​Καταλάβαμε πόσο σημαντικό είναι το πράσινο στην πόλη μας.

​Δουλέψαμε ομαδικά, προσφέροντας κάτι μόνιμο και όμορφο στη γειτονιά μας.

Ευχαριστούμε θερμά την κυρία Χριστίνα Ρηγου

# data[].attributes.headline
Ο Χέννες το Σκιουράκι" τρύπωσε" στη Α'  τάξη! 

# data[].attributes.subject
Ο Χέννες το Σκιουράκι" τρύπωσε" στη Α'  τάξη! 

# data[].attributes.body
​ Οι μαθητές μας είχαν την ευκαιρία να γνωρίσουν έναν πολύ ιδιαίτερο φίλο από την Κρινιώ τη νοσηλεύτριά μας: τον Χέννες το αλλεργικό σκιουράκι!

​Μέσα από τις περιπέτειές του, ανακαλύψαμε πώς ένα μικρό σκιουράκι καταφέρνει να είναι γεμάτο ενέργεια και κέφι, παρόλο που πρέπει να προσέχει πολύ τη διατροφή του.

​Τι μάθαμε από τον Χέννες:

​Η προσοχή είναι δύναμη: Μάθαμε τη σημασία του να ελέγχουμε τι τρώμε και να ενημερώνουμε τους γύρω μας για τις αλλεργίες μας.

​Η φιλία δεν έχει εμπόδια: Οι φίλοι του Χέννες τον προσέχουν και τον στηρίζουν, αποδεικνύοντας ότι η αλληλεγγύη είναι το καλύτερο «φάρμακο».

​Όλοι είμαστε μοναδικοί: Οι ιδιαιτερότητές μας δεν μας εμποδίζουν από το να παίζουμε, να γελάμε και να δημιουργούμε!

​"Μια αλλεργία μπορεί να μας κάνει να προσέχουμε λίγο παραπάνω, αλλά δεν μας εμποδίζει να φτάσουμε στα πιο ψηλά κλαδιά του δέντρου!"

Ευχαριστούμε πολύ την κυρία Κρινιώ.

# data[].attributes.headline
 Φυτεύουμε λέξεις, ονειρευόμαστε έναν ανθισμένο κόσμο!

# data[].attributes.subject
 Φυτεύουμε λέξεις, ονειρευόμαστε έναν ανθισμένο κόσμο!

# data[].attributes.body
Με έμπνευση από το μήνυμα της φετινής αφίσας για το Παιδικό Βιβλίο, οι μικροί μας κηπουροί έπιασαν δουλειά! Φυτέψαμε τους δικούς μας «σπόρους» και γράψαμε πάνω στα πέταλα των λουλουδιών μας λέξεις-ευχές. Περιμένουμε με ανυπομονησία να δούμε τον κόσμο μας να ανθίζει μέσα από τις σελίδες των βιβλίων και τη φαντασία μας!

# data[].attributes.headline
Ειδική χειρουργική επέμβαση προπαίδειας!

# data[].attributes.subject
Ειδική χειρουργική επέμβαση προπαίδειας!

# data[].attributes.body
Βιωματική μάθηση, εμπέδωση- αξιολόγηση μέσω παιχνιδιού.

# data[].attributes.body
Ένας πειρατής έκλεψε την πριγκίπισσα! Φτιάχνουμε τη μαγική γέφυρα! Από τη γέφυρα πρέπει να περάσουμε όλοι! Χρειάζονται όμως και τα μαγικα λόγια( η προπαίδεια του 3!) Έτσι θα ελευθερωθεί η πριγκίπισσα και θα επιστρέψουμε στο παλάτι ( τάξη)!

Μάθηση μέσω παιχνιδιού, βιωματική μάθηση.

# data[].attributes.headline
Εμπέδωση της προπαίδειας μέσω παιχνιδιού 12/2/16

# data[].attributes.subject
Εμπέδωση της προπαίδειας μέσω παιχνιδιού 12/2/16

# data[].attributes.body
Ομαδοσυνεργατική μάθηση, ανάπτυξη δεξιοτήτων συντονισμού, αλληλοβοήθειας, ομαδικού πνεύματος. Παιγνιώδης διδασκαλία μαθητοκεντρικής προσέγγισης.

# data[].attributes.body
Οι «Παραμυθάδες» είναι μια δράση φιλαναγνωσίας όπου κάθε εβδομάδα δύο παιδιά, φορώντας τη στολή του παραμυθά και καθισμένα στην ειδική καρέκλα, διαβάζουν ένα βιβλίο στην υπόλοιπη ομάδα. Μέσα από τη δράση αυτή, τα παιδιά βελτιώνουν την ανάγνωσή τους, την προφορά και την κατανόηση του κειμένου, αποκτούν αυτοπεποίθηση και εξοικειώνονται με την έκφραση μπροστά σε άλλους. Παράλληλα, μαθαίνουν να ακούν με προσοχή και σεβασμό, να συνεργάζονται και να συμμετέχουν ενεργά, ενώ καλλιεργείται η φαντασία, η συναισθηματική έκφραση και η αγάπη για τα βιβλία.

# data[].attributes.headline
Μαθαίνοντας στη γειτονιά! 23/1/26

# data[].attributes.subject
Μαθαίνοντας στη γειτονιά! 23/1/26

# data[].attributes.body
Με αφορμή τη μελέτη του κειμενικού είδους «πινακίδες και επιγραφές», οι μαθητές βγήκαν βόλτα στη γειτονιά για να τις παρατηρήσουν από κοντά. Μέσα από την παρατήρηση και τη συζήτηση, ανακάλυψαν πώς να ξεχωρίζουν τις σημαντικές πληροφορίες, πώς γράφονται οι αφίσες κ.α. Παράλληλα, ενίσχυσαν τη συνεργασία, τη γλώσσα και την κριτική σκέψη τους. Η βιωματική αυτή δραστηριότητα έφερε τα παιδιά σε επαφή με τον κόσμο γύρω τους, τους έδωσε κίνηση και χαρά, και έκανε τη μάθηση ζωντανή και ουσιαστική. Δράση εμπνευσμένη απο το πρόγραμμα erasmus: Happy schools: positive education for wellbeing and life skills development και την ενότητα outdoor learning activities.

# data[].attributes.headline
Μαθηματικά και γυμναστική! 18/12/25

# data[].attributes.subject
Μαθηματικά και γυμναστική! 18/12/25

# data[].attributes.body
Στο πλαίσιο ενός διαθεματικού μαθήματος Γυμναστικής και Μαθηματικών, τα παιδιά συμμετείχαν σε μία σκυταλοδρομία, όπου στο τέλος έπρεπε να «συναρμολογήσουν» χαρτονομίσματα ευρώ χρησιμοποιώντας διαφορετικά νομίσματα (π.χ. ένα ευρώ με δύο ή τέσσερα κέρματα). Η δραστηριότητα που πραγματοποιήθηκε σε ομάδες, συνδύαζε φυσική άσκηση με μαθηματική σκέψη, ενισχύοντας την κινητική ικανότητα, την αντίληψη των χρημάτων και τον προφορικό/νοητικό υπολογισμό, ενώ παράλληλα προωθούσε τη συνεργασία, τη συγκέντρωση και τη δημιουργική μάθηση. Η δράση εμπνεύστηκε από τα προγράμματα erasmus που παρακολουθήθηκαν κατά τη διάρκεια του σχολικού έτους 2024-2025.

# data[].attributes.headline
6/2/2026: Η Αποστολή του Σκουπιδιού: Από τη Θάλασσα στη Σκηνή

# data[].attributes.subject
6/2/2026: Η Αποστολή του Σκουπιδιού: Από τη Θάλασσα στη Σκηνή

# data[].attributes.body
Μέσα από τη δημιουργία ρόλων, οι μαθητές δίνουν φωνή στα σκουπίδια και αναπτύσσουν τη φαντασία και την περιβαλλοντική τους συνείδηση!

# data[].attributes.headline
Η πολεμίστρια της προπαίδειας! 2/2/26

# data[].attributes.subject
Η πολεμίστρια της προπαίδειας! 2/2/26

# data[].attributes.body
Η πολεμίστρια της προπαίδειας αντιμετώπισε τέσσερα κάστρα (ομάδες). Οι ασπίδες της είχαν αριθμούς και μόνο όταν ήταν πολλαπλάσια του 10 οι ομάδες μπορούσαν να ρίξουν τα όπλα τους. Μέσα από το παιχνίδι, τη φαντασία και τη συνεργασία, οι μαθητές κατανόησαν τα πολλαπλάσια του 10 και εξάσκησαν την προπαίδεια με ενθουσιασμό και ενεργή συμμετοχή.

# data[].attributes.headline
«Η Μπουγάδα της Ευγνωμοσύνης: καλλιεργώντας τη θετική σκέψη και τη συναισθηματική σύνδεση στην τάξη» 20/1/26

# data[].attributes.subject
«Η Μπουγάδα της Ευγνωμοσύνης: καλλιεργώντας τη θετική σκέψη και τη συναισθηματική σύνδεση στην τάξη» 20/1/26

# data[].attributes.body
Η δράση «Η μπουγάδα της ευγνωμοσύνης» υλοποιήθηκε στο πλαίσιο του προγράμματος Erasmus Happy Schools – Positive Education for Wellbeing and Life Skills Development. Μέσα από συζήτηση και βιωματική δραστηριότητα, τα παιδιά κλήθηκαν να σκεφτούν και να καταγράψουν μικρά ή μεγάλα πράγματα για τα οποία νιώθουν ευγνωμοσύνη στην καθημερινότητά τους. Τα σημειώματα αυτά αναρτήθηκαν στην τάξη, δημιουργώντας μια «μπουγάδα» γεμάτη θετικές σκέψεις και συναισθήματα.

# data[].attributes.headline
Μαθαίνοντας αλλιώς: όταν οι μαθησιακοί στόχοι γίνονται εμπειρία ζωής 22/12/25

# data[].attributes.subject
Μαθαίνοντας αλλιώς: όταν οι μαθησιακοί στόχοι γίνονται εμπειρία ζωής 22/12/25

# data[].attributes.body
Στο πλαίσιο των Χριστουγέννων και εμπνευσμένοι από καλές πρακτικές που παρουσιάστηκαν στο πρόγραμμα Erasmus: "Happy schools: Positive education for well being and life skills development", υλοποιήθηκε μια εναλλακτική εκπαιδευτική δράση, κατά την οποία οι μαθητές εργάστηκαν πάνω σε βασικούς μαθησιακούς στόχους μέσα από ευχάριστες, βιωματικές δραστηριότητες της καθημερινής ζωής. Τα οφέλη της δράσης ήταν πολλαπλά. Οι μαθητές συμμετείχαν με ενθουσιασμό, ένιωσαν ότι η μάθηση συνδέεται με την πραγματική ζωή και ενισχύθηκε η αυτοπεποίθησή τους, καθώς είδαν ότι μπορούν να χρησιμοποιήσουν τις γνώσεις τους ουσιαστικά. Παράλληλα, η εμπλοκή της οικογένειας βοήθησε στη δημιουργία θετικού κλίματος και στην ενίσχυση της σχέσης σχολείου–σπιτιού.

# data[].attributes.headline
Οι καρδιές της ομάδας μας! 12/1/26

# data[].attributes.subject
Οι καρδιές της ομάδας μας! 12/1/26

# data[].attributes.body
Κάθε φορά που η τάξη πετυχαίνει έναν στόχο ή μοιράζεται μια όμορφη στιγμή συνεργασίας, προσθέτουμε μια καρδιά στο ευχολόγιό μας και φωνάζουμε το σύνθημα της τάξης: «Μαζί θα βρούμε τη λύση». Το σύνθημά μας προέρχεται από τη χριστουγεννιάτικη παράσταση που είχε ετοιμάσει το τμήμα μας.
Η δράση ενισχύει το ομαδικό πνεύμα, τη θετική ενίσχυση και την αίσθηση ότι οι επιτυχίες χτίζονται συλλογικά.

# data[].attributes.headline
Ένα πορτρέτο από όλους. 15/1/25

# data[].attributes.subject
Ένα πορτρέτο από όλους. 15/1/25

# data[].attributes.body
Τα παιδιά παρατήρησαν έργα του Πικάσο και συζήτησαν για τις μορφές και τα γεωμετρικά στοιχεία. Στη συνέχεια, περιπλανήθηκαν στον χώρο, γνωρίστηκαν καλύτερα μέσα από ερωτήσεις και δημιούργησαν ο ένας το πορτρέτο του άλλου, προσθέτοντας κάθε φορά ένα διαφορετικό στοιχείο του προσώπου.
Στο τέλος, κάθε πορτρέτο είχε φτιαχτεί συλλογικά από όλη την ομάδα.

Η δραστηριότητα ενίσχυσε τη γνωριμία, τη συνεργασία, τη δημιουργική έκφραση και την αποδοχή της διαφορετικότητας, ενώ βοήθησε τα παιδιά να νιώσουν ότι ανήκουν σε μια ομάδα όπου όλοι συμβάλλουν.

Η δραστηριότητα παρουσιάστηκε στο πρόγραμμα erasmus: "Happy schools: Positive education for well-being and life skills development", κατά τη διάρκεια της εκπαίδευσης στο PERMA model.

# data[].attributes.headline
Ζητούνται υπεύθυνοι! 15/9/25

# data[].attributes.subject
Ζητούνται υπεύθυνοι! 15/9/25

# data[].attributes.body
Οι καθημερινές αρμοδιότητες στην τάξη βοηθούν τα παιδιά να αναπτύσσουν υπευθυνότητα, συνεργασία και αυτονομία. Μαθαίνουν να σέβονται τον κοινό χώρο, να φροντίζουν τους άλλους και να συμμετέχουν ενεργά στη λειτουργία της ομάδας. Έτσι ενισχύεται η αυτοπεποίθησή τους και καλλιεργούνται βασικές κοινωνικές δεξιότητες ζωής. Κάθε εβδομάδα οι μαθητές αλλάζουν υπευθυνότητες και όλοι συμβάλουν στην ομαλή λειτουργία της ομάδας.

# data[].attributes.headline
Υποδεχόμαστε το ψαράκι μας! 23/10/25

# data[].attributes.subject
Υποδεχόμαστε το ψαράκι μας! 23/10/25

# data[].attributes.body
Καλλιέργεια ενσυναίσθησης, υπευθυνότητας, ομαδικού πνεύματος. Ενδυνάμωση της αυτοπεποίθησης, της αυταξίας.

# data[].attributes.headline
Μετρώ ανά 10!

# data[].attributes.subject
Μετρώ ανά 10!

# data[].attributes.body
Συνεργατική μάθηση, παιγνιώδης διδασκαλία

# data[].attributes.headline
Τι θα παίξουμε; 12/1/25

# data[].attributes.subject
Τι θα παίξουμε; 12/1/25

# data[].attributes.body
Κάθε μέλος της ομάδας προτείνει ένα παιχνίδι για να παίξουν όλοι μαζί. Γράφει την ιδέα του σ' ένα χαρτάκι το οποίο κληρώνεται κάθε μέρα πριν το 2ο διάλειμμα! Παίζουν όλα τα παιδιά μαζί το παιχνίδι που θα τύχει, αν φυσικά θέλουν.

Δράση με στόχο το δέσιμο της ομάδας και την ομαλή επίλυση των συγκρούσεων μέσω ενεργού διαλόγου.

# data[].attributes.headline
Οι κυρίες πτώσεις! 19/1/26

# data[].attributes.subject
Οι κυρίες πτώσεις! 19/1/26

# data[].attributes.body
Η χελώνα ετοίμασε ό,τι χρειαζόταν για το πάρτυ γενεθλίων της. Φούσκωσε μπαλόνια ,ετοίμασε φαγητά και εκπλήξεις! Όμως κάποιος της χάλασε ό,τι είχε ετοιμάσει.

Πρέπει να λύσουμε το μυστήριο και να βρούμε τον ένοχο! Καλούμε στο δικαστήριο τις 4 μάρτυρες - γειτόνισσες της χελώνας! Την κα Ονομαστικη, την κα Γενική, Αιτιατική και κλητική! Η καθεμία όμως έχει διαφορετική εκδοχή των συμβάντων. Η ονομαστική λέει: " Ο κόρακας το εκανε, πετούσε τριγύρω".

Η γενική λέει: " Σίγουρα το λάθος δεν ήταν ΤΟΥ κόρακα!"

Πρέπει ν' ακούσουμε τις πτώσεις και να σκεφτούμε τι μπορεί να συνέβη λέγοντας τη γνώμη μας με επιχειρήματα για να βοηθήσουμε τη χελώνα!

Ψυχαγωγική εκπαίδευση μέσω της βιωματικής μάθησης, ανάπτυξη δεξιοτήτων ενεργητικής ακρόασης, επίλυσης προβλημάτων, κριτικής σκέψης, παράλληλα με τη μελέτη της γραμματικής και τη μάθηση της κλίσης των ουσιαστικών.

# data[].attributes.headline
Τα ρομπότ συλλαβισμού! 28/9/25

# data[].attributes.subject
Τα ρομπότ συλλαβισμού! 28/9/25

# data[].attributes.body
Αυτοσχέδια ρομπότ από αλουμινόχαρτο μας βοηθούν να μάθουμε τον συλλαβισμό των λέξεων! Κι αν χαλάσει το ρομπότ και μπλοκάρει οι συμμαθητές/τριες θα το επαναφέρουν συλλαβίζοντας σωστά!

Μάθηση μέσω παιχνιδιού, ανάπτυξη επικοινωνιακών και οργανωτικών δεξιοτήτων.

# data[].attributes.headline
15/10/2025: Ένα ρομπότ του μέλλοντος από όλους! 

# data[].attributes.subject
15/10/2025: Ένα ρομπότ του μέλλοντος από όλους! 

# data[].attributes.body
Κάθε μαθητής/τρια σχεδιάζει το κεφάλι από ένα ρομπότ όπως το φάντάζεται ότι θα είναι στο μέλλον. Άλλοι μαθητές/τριες προσθέτουν στο ρομπότ από ένα στοιχείο. Στο τέλος, κάθε ρομπότ έχει φτιαχτεί συλλογικά από όλη την ομάδα.

Η δραστηριότητα ενισχύει τη συνεργασία, τη δημιουργική έκφραση, τη φαντασία και την αποδοχή της εργασίας του άλλου. Δεν σβήνω την εργασία του άλλου, προσπαθώ με αυτό που έχω να προχωρήσω!

Η δραστηριότητα παρουσιάστηκε στο πρόγραμμα erasmus: "Effective Pedagogies for 21st-Century Learning" και αφορά την ομαδοσυνεργατική μάθηση.

# data[].attributes.headline
9/1/2026: Χορεύοντας με αλγόριθμους

# data[].attributes.subject
9/1/2026: Χορεύοντας με αλγόριθμους

# data[].attributes.body
Συνεργασία Γυμναστικής, Πληροφορικής και Μουσικής για τη δημιουργία ενός χορευτικού!

Δράση εμπνευσμένη από το πρόγραμμα erasmus: "Effective Pedagogies for 21st-Century Learning" για τις ομαδικές εργασίες.

# data[].attributes.headline
16/12/2025: Μαθαίνω το ρήμα "είμαι" χοροπηδώντας!

# data[].attributes.subject
16/12/2025: Μαθαίνω το ρήμα "είμαι" χοροπηδώντας!

# data[].attributes.body
Δράση εμπνευσμένη από το πρόγραμμα erasmus: " Happy schools: Positive education for well being and life skills development".

Δραστηριότητα ανακάλυψης/αφόρμησης ή και εμπέδωσης στα πλαίσια της βιωματικής μάθησης.

# data[].attributes.headline
22/12/2025: Κάλαντα Α΄και Στ΄τάξης στον χώρο του σχολείου μας

# data[].attributes.subject
22/12/2025: Κάλαντα Α΄και Στ΄τάξης στον χώρο του σχολείου μας

# data[].attributes.body
Στον πλαίσιο του προγράμματος υιοθεσίας τα παιδιά της Στ΄τάξης μαζί με τα παιδιά της Α΄δημοτικού πραγματοποίησαν μια όμορφη, γιορτινή από κοινού δράση. Έψαλλαν τα χριστουγεννιάτικα κάλαντα σε όλες τις τάξεις του σχολείου , στην αυλή που ήταν τα τμήματα με τους γυμναστές , στις αίθουσες της Πληροφορικής και των Εικαστικών και στο κυλικείο μας. Και του χρόνου!

# data[].attributes.body
Με αγάπη και ευαισθησία οι μαθητές της Στ´ τάξης συμμετείχαν στη δράση επισκεπτήριο αγάπης 2025 .Δημιούργησαν χριστουγεννιάτικες κάρτες γεμάτες χρώμα και ζεστά συναισθήματα, για να χαρίσουν ελπίδα σε ανθρώπους που περνούν τις γιορτές στο νοσοκομείο. Κάθε κάρτα αποτελεί ένα μήνυμα συμπαράστασης και μια τρυφερή ευχή για γρήγορη ανάρρωση !!!

# data[].attributes.headline
28/11/2025: Πρόγραμμα Α΄ και ΣΤ΄ τάξεων "Γίνε ο φίλος μου"

# data[].attributes.subject
28/11/2025: Πρόγραμμα Α΄ και ΣΤ΄ τάξεων "Γίνε ο φίλος μου"

# data[].attributes.attachment_link.title
Γίνε ο φίλος μου

# data[].attributes.headline
28/11/2025: “Τα εκτάκια υιοθετούν πρωτάκια  “

# data[].attributes.subject
28/11/2025: “Τα εκτάκια υιοθετούν πρωτάκια  “

# data[].attributes.body
Στο σχολείο μας πιστεύουμε ότι η μετάβαση στην Α' Δημοτικού είναι ένα μεγάλο και σημαντικό βήμα για κάθε παιδί. Γι’ αυτό φέτος, μέσα από τη δράση «Τα εκτάκια υιοθετούν πρωτάκια », οι μαθητές της ΣΤ' τάξης αναλαμβάνουν έναν ξεχωριστό ρόλο: γίνονται οι «μεγάλοι φίλοι» των μικρότερων μαθητών μας.

Η ιδέα της δράσης βασίζεται στην ενσυναίσθηση, τη συνεργασία και τη δημιουργία ενός ασφαλούς, ζεστού σχολικού περιβάλλοντος. Οι μαθητές της ΣΤ' τάξης καθοδηγούν, στηρίζουν και συνοδεύουν τα πρωτάκια στα πρώτα τους βήματα στο σχολείο, βοηθώντας τα να νιώσουν αυτοπεποίθηση, ασφάλεια και χαρά.

Στόχοι της δράσης:

Να διευκολυνθεί η ομαλή προσαρμογή των μαθητών της Α' Δημοτικού.

Να αναπτυχθεί το αίσθημα ευθύνης, φροντίδας και προσφοράς στα παιδιά της ΣΤ’ τάξης.

Να ενισχυθούν οι κοινωνικές δεξιότητες μέσα από αλληλεπίδραση και συνεργασία.

Να καλλιεργηθεί το κλίμα εμπιστοσύνης, αποδοχής και αλληλοσεβασμού σε όλη τη σχολική κοινότητα.

Να αναπτυχθούν θετικές σχέσεις μεταξύ μικρών και μεγάλων μαθητών, που θα συνοδεύουν τη σχολική καθημερινότητα όλη τη χρονιά.

Η δράση πραγματοποιείται μέσα από συναντήσεις, παιχνίδια γνωριμίας, μικρές δραστηριότητες συνεργασίας και καθημερινή υποστήριξη στον σχολικό χώρο. Με αυτό τον τρόπο, τα πρωτάκια έχουν έναν «μεγάλο» δίπλα τους, ενώ οι μαθητές της ΣΤ' τάξης βιώνουν την αξία της προσφοράς και της υπευθυνότητας.

# data[].attributes.body
Με αφορμή την Παγκόσμια Ημέρα Ατόμων με Αναπηρία που γιορτάζεται κάθε χρόνο στις 3 Δεκεμβρίου ,οι μαθητές της Στ´ τάξης συμμετείχαν στο διαγωνισμό με θέμα «Αυτό που μας ενώνει …πάει πάρκο». Μέσα από τη δική τους ματιά και δημιουργική έκφραση με τις ζωγραφιές τους ανέδειξαν την ομορφιά της συνύπαρξης και της σημασίας να ανήκουμε όλοι στην ίδια κοινότητα ,χωρίς αποκλεισμούς !!!

# data[].attributes.headline
16/10/25 Τα Παιδιά Σώζουν Ζωές - Kids Save Lives

# data[].attributes.subject
16/10/25 Τα Παιδιά Σώζουν Ζωές - Kids Save Lives

# data[].attributes.body
Στο πλαίσιο της Παγκόσμιας Ημέρας Ενεργοποίησης Καρδιάς στις 16 Οκτωβρίου, ο οργανισμός Kids Save Lives πραγματοποίησε ΚΑΡΠΑ με τη συμμετοχή σχολείων από όλη την Ελλάδα, με σκοπό να σπάσει το περσινό ρεκόρ συμμετοχής και να ευαισθητοποήσει περισσότερους μαθητές στο να σώζουν ζωές.

Το σχολείο μας συμμετείχε με τις ΣΤ' Τάξεις και τους υπεύθυνους Γυμναστές Καρκάνη Αλεξάνδρα, Μάντζιο  Φώτη και τη νοσηλεύτρια Τζαβέλα Κρινιώ. Επόμενος στόχος ως σχολική μονάδα είναι η απόκτηση απινιδωτή!

# data[].attributes.attachment_link.description
Στο πλαίσιο της Παγκόσμιας Ημέρας Ενεργοποίησης Καρδιάς στις 16 Οκτωβρίου, ο οργανισμός Kids Save Lives πραγματοποίησε ΚΑΡΠΑ με τη συμμετοχή...

# data[].attributes.headline
Εργαστήρια Δεξιοτήτων 2025-26

# data[].attributes.subject
Εργαστήρια Δεξιοτήτων 2025-26

# data[].attributes.headline
Εργαστήρια Δεξιοτήτων 2025-26

# data[].attributes.subject
Εργαστήρια Δεξιοτήτων 2025-26

# data[].attributes.headline
Εργαστήρια Δεξιοτήτων 2025-26

# data[].attributes.subject
Εργαστήρια Δεξιοτήτων 2025-26

# data[].attributes.headline
Εργαστήρια Δεξιοτήτων 2025-26

# data[].attributes.subject
Εργαστήρια Δεξιοτήτων 2025-26

# data[].attributes.headline
Εργαστήρια Δεξιοτήτων 2025-26

# data[].attributes.subject
Εργαστήρια Δεξιοτήτων 2025-26

# data[].attributes.headline
Εργαστήρια Δεξιοτήτων 2025-26

# data[].attributes.subject
Εργαστήρια Δεξιοτήτων 2025-26

# data[].attributes.headline
3/11/2025: «e-γιαγιάδες και e-παππούδες εν δράση»

# data[].attributes.subject
3/11/2025: «e-γιαγιάδες και e-παππούδες εν δράση»

# data[].attributes.body
Οι μαθητές της Ε' τάξης, στα πλαίσια του 1ου Εργαστηρίου Δεξιοτήτων, πήραν συνέντευξη από παππούδες και γιαγιάδες που με μεγάλη προθυμία αφηγήθηκαν ιστορίες από τη σχολική τους ζωή, ώστε να τη συγκρίνουμε με τα σημερινά δεδομένα. Στη συνέχεια, αναφέρθηκαν στη χρήση της τεχνολογίας στην καθημερινότητα, καθώς και τις δυσκολίες που συναντούν. Σε επόμενο μάθημα, τα παιδιά επεξεργάστηκαν τις απαντήσεις των παππούδων και γιαγιάδων και κατέληξαν σε ορισμένα θέματα στα οποία, τελικά, εργαζόμενα σε ομάδες κλήθηκαν να δώσουν λύσεις. Συγκεκριμένα, συζήτησαν και κατέγραψαν τα βήματα που θα χρειαζόταν να εξηγήσουν σε κάποιον, ώστε να εξοικειωθεί με τη χρήση της τεχνολογίας (π.χ. Πώς πραγματοποιώ μια ηλεκτρονική παραγγελία σε σούπερ μάρκετ).

Το πρόγραμμα είχε στόχο να καλλιεργήσει και να ενισχύσει τις ψηφιακές δεξιότητες των μαθητών (δεξιότητες της ψηφιακής ιθαγένειας και δεξιότητες της τεχνολογίας) εμπλέκοντάς τους σε προβληματικές καταστάσεις ψηφιακής καθημερινότητας, τις οποίες αντιμετωπίζουν κυρίως οι ηλικιωμένοι του οικείου περιβάλλοντός τους, παππούδες και γιαγιάδες, λόγω χαμηλού επιπέδου ψηφιακών δεξιοτήτων.

Επιπλέον, το πρόγραμμα στόχευσε στην καλλιέργεια δεξιοτήτων κοινωνικής ζωής (ενσυναίσθηση και κοινωνική ευαισθησία) παροτρύνοντας τους μαθητές να συνεισφέρουν εθελοντικά στον ψηφιακό γραμματισμό ηλικιωμένων ατόμων.

Ευχαριστούμε ιδιαίτερα την κα Θεώνη Λειρή, την κα Ιωάννα Λευτεριώτου, την κα Έφη Παππά, τον κο Αριστείδη Σακελλαρόπουλο, την κα Ελένη Τριανταφύλλου και τον κο Θωμά Κρανίτσα. Η συζήτηση μαζί τους ήταν μια πολύ όμορφη εμπειρία για τα παιδιά και σίγουρα το πρόγραμμα έδωσε την αφορμή για 'σύνδεση' του παρελθόντος με το παρόν!